Jimbo Katoliki la Bunda

Jimbo Katoliki la Bunda (kwa Kilatini "Dioecesis Bundana") ni mojawapo kati ya majimbo 36 ya Kanisa Katoliki nchini Tanzania na kama hayo yote linafuata mapokeo ya Kiroma.

Eneo lake ni la kilometa mraba 5,330 (wilaya ya Bunda, wilaya ya Ukerewe na parokia mbili katika wilaya ya Bunda vijijini) na lina wakazi 1,023,397 (2004), ambao kati yao Wakatoliki ni 335,000 (32.7%). Parokia ziko 13.

Kikanisa linahusiana na Jimbo Kuu la Mwanza.

Askofu wake ana makao Bunda mjini. Kanisa kuu limejengwa kwa heshima ya Mtume Paulo.

Anasaidiwa na mapadri 22, ambao kati yao 20 ni wanajimbo na 2 ni watawa. Kwa wastani kila mmojawao anahudumia waamini 15,227. Pia kuna masista 20.

Historia
 27 Novemba 2010: Kuanzishwa kwa jimbo jipya kutokana na jimbo kuu la Mwanza na jimbo la Musoma.

Uongozi
 Askofu Simon Chibuga Masondole kuanzia tarehe 4 Julai 2021
 Askofu Renatus Leonard Nkwande (kuanzia tarehe 27 Novemba 2010 hadi 11 Februari 2019, alipoteuliwa kuwa Askofu mkuu wa Mwanza)

Viungo vya nje
 Giga-Catholic Information
 Catholic Hierarchy
 Hati Cum esset petitum

Bunda
Jamii:Mkoa wa Mara
Jamii:Wilaya ya Ukerewe